Vidisha

Vidisha bhaarat mein Madhya Pradesh ke nagar palika hae.

Vidisha ek puraana nagar hae jo bhaarat ke Madhya Pradesh raaj me sthit hae. Ii nagar Vidisha jila ke headquarters bhi hae. Vidisha Malwa ke upjau pathari ilake ke uttar-purv hissa me awasthit hae aur paschim me khaas pathar se jorra gais hae. Aitihasik aur puratattvik dristikon se ii kshetra Madhya Bharat ke sabse mahattvpurn kshetra mana ja sakela hae. Purane samay me ii nagar do nadiyon ke sangam pe basa rahaa, jo kaal ke saath dakshin disha me badhta gais hae.

Vidisha ke bhaugolik sthiti bahut mahattvpurn rahe hae kyonki Pataliputra se Kaushambi hote hue jo vyaparik marg Ujjaini (aadhunik Ujjain) jaae rahaa, ii Vidisha se hoke gujara rahaa. Ii Vetravati nadi ke tat pe basa rahaa, jiiske pahchan aadhunik Betwa nadi ke saath karis jaaela hae. Vidisha me paryatan arthik gatividhi ke ek pramukh hissa hae. Prasiddh Sanchi Stupa Vidisha se sirf 9 kilometer ke duri pe sthit hae. Ramayana me Vidisha ke sabse pahla sandarbh milela hae jab Shatrughna ke beta ke ii kshetra ke prabhar sambhalne ke kaha gais rahaa.

 References 

vibhag:Madhya Pradesh
vibhag:Nagar palika